ประกาศธนาคารแห่งประเทศไทยเรื่อง บริษัทรับอนุญาต------------------------- ธนาคารแห่งประเทศไทยขอประกาศให้ทราบทั่วกันว่าข้อ ๑ ให้ยกเลิกประกาศธนาคารแห่งประเทศไทย เรื่อง บริษัทรับอนุญาต ลงวันที่ 16 พฤษภาคม 2534ข้อ ๒ บุคคลใดที่ประสงค์จะประกอบธุรกิจเป็นบริษัทรับอนุญาต จะต้องยื่นคําร้องขออนุญาตต่อรัฐมนตรีว่าการกระทรวงการคลัง โดยผ่านธนาคารแห่งประเทศไทยตามแบบที่กําหนด โดยทําเป็นคู่ฉบับพร้อมด้วยเอกสารหลักฐานประกอบที่เกี่ยวข้อง ดังต่อไปนี้ (1) สําเนาหรือภาพถ่ายหนังสือรับรองของสํานักงานทะเบียนหุ้นส่วนบริษัท จํานวน 2 ฉบับ (2) สําเนาหรือภาพถ่ายใบทะเบียนภาษีมูลค่าเพิ่ม จํานวน 2 ฉบับ (3) หนังสือบริคณห์สนธิและข้อบังคับ จํานวน 2 ฉบับ (4) สําเนาหรือภาพถ่ายใบอนุญาตประกอบธุรกิจ (ถ้ามี) จํานวน 2 ฉบับ (5) แผนที่และแผนผังแสดงที่ตั้งของสถานประกอบการ จํานวน 2 ฉบับ การยื่นคําร้องดังกล่าว ให้กระทําในเดือนมิถุนายนและเดือนธันวาคม ถ้าผู้ยื่นประสงค์จะประกอบธุรกิจในเขตปฏิบัติการของสาขาใดของธนาคารแห่งประเทศไทย ตามข้อ 6 ก ให้ยื่น ณ สํานักงานของสาขานั้น ส่วนผู้ยื่นที่จะประสงค์จะประกอบธุรกิจในเขตอื่นนอกจากเขตปฏิบัติการของสาขาดังกล่าว ให้ยื่น ณ ส่วนวิเคราะห์การต่างประเทศ ธนาคารแห่งประเทศไทยข้อ ๓ บริษัทรับอนุญาตใดประสงค์จะขอต่อใบอนุญาตประกอบธุรกิจเป็นบริษัทรับอนุญาตให้ยื่นคําร้องต่อรัฐมนตรีว่าการกระทรวงการคลัง โดยผ่านธนาคารแห่งประเทศไทยตามที่ระบุในข้อ 2 วรรคสอง ภายในวันที่ 10 ตุลาคม ของปีที่ใบอนุญาตสิ้นอายุ ทั้งนี้ ให้ยื่นสําเนาหรือภาพถ่ายหนังสือรับรองของสํานักงานทะเบียนหุ้นส่วนบริษัทฉบับปัจจุบัน และสําเนาหรือภาพถ่ายรายงานการประชุมและรายชื่อผู้ถือหุ้นฉบับล่าสุดด้วย ยกเว้นบริษัทจดทะเบียนในตลาดหลักทรัพย์แห่งประเทศไทย และบริษัทมหาชนจํากัดข้อ ๔ การยื่นรายงานตามแบบ ธ ต 62 (รายงานประจําปีปักษ์แสดงการซื้อขายเช็คเดินทางและการจ่ายเงินตราให้แก่ผู้ถือบัตรเครดิตต่างประเทศ 1 รายงานประจําเดือนแสดงบัญชีเงินฝากเงินตราต่างประเทศ งบกําไรขาดทุนและงบดุล ให้บริษัทรับอนุญาตยื่นต่อส่วนวิเคราะห์การต่างประเทศ ธนาคารแห่งประเทศไทย หรือสํานักงานสาขาของธนาคารแห่งประเทศไทยตามข้อ 6 ก แล้วแต่กรณีข้อ ๕ ป้ายแสดงอัตราแลกเปลี่ยนเงินประจําวันที่บริษัทรับอนุญาตต้องจัดให้มีตามข้อ 7 วรรคสอง แห่งประกาศกระทรวงการคลัง เรื่อง คําสั่งรัฐมนตรีให้ไว้แก่บริษัทรับอนุญาต ลงวันที่ 3 พฤษภาคม 2534 ให้แสดงอัตราแลกเปลี่ยนสําหรับเงินตราต่างประเทศสกุลที่สําคัญดังต่อไปนี้ ดอลลาร์สหรัฐอเมริกา ปอนด์สเตอร์ลิง ดอยซ์มาร์ค ดอลลาร์ออสเตรเลีย เยนญี่ปุ่น ดอลลาร์มาเลเซีย ดอลลาร์ฮ่องกง ดอลลาร์สิงคโปร์ และฟรังก์สวิส ในกรณีที่บริษัทรับอนุญาตไม่มีธุรกิจที่เกี่ยวข้องกับเงินตราต่างประเทศที่กล่าวข้างต้นสกุลใด บริษัทรับอนุญาตไม่ต้องแสดงอัตราแลกเปลี่ยนสําหรับเงินตราต่างประเทศสกุลนั้นข้อ ๖ เขตปฏิบัติการของธนาคารแห่งประเทศไทย มีดังนี้ ก. เขตปฏิบัติการของสาขา (1) สาขาภาคใต้ (สํานักงานตั้งอยู่ ณ อําเภอหาดใหญ่ จังหวัดสงขลา) มีเขตปฏิบัติการในจังหวัดภาคใต้รวม 14 จังหวัด คือ สงขลา ภูเก็ต นครศรีธรรมราช กระบี่ ชุมพร ระนอง สุราษฎร์ธานี พังงา ตรัง นราธิวาส ปัตตานี พัทลุง ยะลา และสตูล (2) สาขาภาคตะวันออกเฉียงเหนือ (สํานักงานตั้งอยู่ ณ อําเภอเมืองจังหวัดขอนแก่น)มีเขตปฏิบัติการในเขตจังหวัดภาคตะวันออกเฉียงเหนือรวม 19 จังหวัด คือ ขอนแก่น หนองคาย อุดรธานี หนองบัวลําภู เลย สกลนคร นครพนม กาฬสินธุ์ ชัยภูมิ มหาสารคาม ยโสธร ร้อยเอ็ด นครราชสีมา บุรีรัมย์ สุรินทร์ ศรีสะเกษ มุกดาหาร อุบลราชธานี และอํานาจเจริญ (3) สาขาภาคเหนือ (สํานักงานตั้งอยู่ ณ อําเภอเมือง จังหวัดลําปาง)มีเขตปฏิบัติการในจังหวัดภาคเหนือรวม 17 จังหวัด คือ ลําปาง เชียงใหม่ กําแพงเพชร นครสวรรค์ อุทัยธานี เชียงราย พะเยา ลําพูน แม่ฮ่องสอน อุตรดิตถ์ แพร่ น่าน สุโขทัย ตาก พิษณุโลก พิจิตร และเพชรบูรณ์ ข. เขตปฏิบัติการของสํานักงานใหญ่ กรุงเทพมหานคร ธนาคารแห่งประเทศไทย สํานักงานใหญ่ กรุงเทพมหานคร มีเขตปฏิบัติการในจังหวัดต่าง ๆ นอกเหนือจากที่กล่าวใน กผู้มีอํานาจลงนาม - ประกาศ ณ วันที่ 17 ตุลาคม 2537 (นายวิจิตร สุพินิจ)ผู้ว่าการธนาคารแห่งประเทศไทย